Λαϊκή Συσπείρωση Καλλιθέας: «Να παλέψουμε μαζί, να υπερασπιστούμε τα σπίτια μας» - Kallitheacity.gr\nHome Καλλιθέα Επικαιρότητα Λαϊκή Συσπείρωση Καλλιθέας: «Να παλέψουμε μαζί, να υπερασπιστούμε τα σπίτια μας»\n09/02/2018 KallitheaCity Team 0\nH Λαϊκή Επιτροπή Καλλιθέας σε καλεί σε σύσκεψη για την οργάνωση της πάλης ενάντια στους πλειστηριασμούς, τις κατασχέσεις και ενημέρωση για τις Συλλογικές Συμβάσεις Εργασίας:\n«Να παλέψουμε μαζί, να υπερασπιστούμε τα σπίτια μας. Να μην επιτρέψουμε στους εκμεταλλευτές του μόχθου μας, κυβέρνηση-ΕΕ-μονοπώλια, να μας ξεσπιτώσουν, να μας πετάξουν στο δρόμο. Εμείς που ματώνουμε στο μεροκάματο για να αποκτήσουμε ένα κεραμίδι, να στεγάσουμε τα παιδιά μας και την οικογένειά μας, δεν μπορούμε να δεχτούμε τους εκβιασμούς και την τρομοκρατία της κυβέρνησης και των τραπεζικών ομίλων. Προσπαθούν να μας πλασάρουν το παραμύθι της δίκαιης ανάπτυξης, δημιουργώντας κλίμα εφορίας ότι η πολιτική τους πιάνει τόπο και τα αποτελέσματα επιστρέφουν στους αδικημένους… αλλά η σκληρή πραγματικότητα της καθημερινότητάς μας κουρελιάζει την προπαγάνδα τους!\nΔευτέρα 12/02 στις 19.00 στην Πλάτωνος 24 (αίθουσα Δήμου Καλλιθέας)\nΕίναι πραγματική πρόκληση την ώρα που δήθεν «λύνονται αδικίες», να κατάσχονται τραπεζικοί λογαριασμοί, μισθοί και συντάξεις από την εφορία, να προχωρούν οι πλειστηριασμοί από τις τράπεζες και το κράτος, του ιδρώτα του λαού, τα σπίτια του και το βιός του.\nΗ επίθεση της κυβέρνησης θα κλιμακωθεί. Οι κατασχέσεις χρημάτων για χρέη θα διευρυνθούν. Επιπλέον οι ηλεκτρονικοί πλειστηριασμοί αφορούν και στην πρώτη κατοικία. Η κυβέρνηση ΣΥΡΙΖΑ – ΑΝΕΛ κάνει ένα βήμα παραπάνω. Διαλύει ουσιαστικά την όποια παρεχόμενη προστασία υπήρχε στην πρώτη κατοικία.\nΗ επίθεσή τους είναι ενιαία γι’ αυτό και η απάντηση μας πρέπει να είναι ενιαία!\nΗ μάχη για τις Συλλογικές Συμβάσεις αφορά συνολικά τις εργασιακές σχέσεις: Τους μισθούς, αλλά και τον ημερήσιο χρόνο εργασίας, την υγιεινή και ασφάλεια στην εργασία κ.ά.\nΈλα μαζί μας, να οργανώσουμε την πάλη μας, να τους ανατρέψουμε τα σχέδια, να καταργήσουμε στην πράξη τους αντιλαϊκούς νόμους των εκβιασμών και των πλειστηριασμών.\nΑπαγόρευση πλειστηριασμών για την εργατική – λαϊκή οικογένεια. Κανένα σπίτι σε χέρια\nΚαμία κατάσχεση τραπεζικού λογαριασμού της λαϊκής οικογένειας.\nΟι φορείς της Λαϊκής Επιτροπής Καλλιθέας: Σύλλογός Γυναικών Καλλιθέας μέλος της ΟΓΕ, παράρτημα Καλλιθέας συνδικάτου οικοδόμων Αθήνας, Σωματείο εργαζομένων “Forthnet”, παράρτημα Καλλιθέας συνδικάτου εμποροϋπαλλήλων Αθήνας, ένωση συν/χων ΙΚΑ Καλλιθέας και γύρω Δήμων, παράρτημα συνταξιούχων Καλλιθέας ΟΑΕΕ, επιτροπές αγώνα Παντείου του ΜΑΣ, Σύλλογος εργαζομένων δήμου Καλλιθέας, ένωση ΕΒΕ Καλλιθέας».\nprevious Για το χρυσό η Καλλιθεάτισσα Εμμανουέλα στο Πανελλήνιο Πρωτάθλημα κλειστού Στίβου\nnext Φρίκη στην Καλλιθέα: Μαστροποί εξέδιδαν 16χρονη επί 16 ώρες κάθε ημέρα


"Έξαψη": Η αποκάλυψη της αλήθειας δεν αργεί | Asisters.gr\n“Έξαψη”: Η αποκάλυψη της αλήθειας δεν αργεί\nΗ ώρα της αλήθειας πλησιάζει και η Ίριδα εγκλωβίζεται όλο και περισσότερο στην παγίδα που έχει στήσει. Ο Κωστής βρίσκεται ανάμεσα στον αδελφό του και στην αγαπημένη του. Εκείνη ανακαλύπτει που κρύβεται ο βασικός ύποπτος αλλά βρίσκεται σε δίλημμα καθώς άλλα επιτάσσει το ένστικτό της και άλλα το καθήκον της. "Έξαψη" στο κόκκινο!\nΔέσποινα Πετρίδου / 23/05/2021\nΗ επιχείρηση του Ορφέα να πιάσει το Μηνά αποτυγχάνει παταγωδώς, πράγμα που τον στέφει εναντίον όλων. Ο Κωστής αποφασίζει να πάρει το μέρος του αδερφού του και να τον φυγαδεύσει. Η Εβίτα έρχεται σε σφοδρή σύγκρουση με την Ίριδα. Δεν μπορεί να πιστέψει όλα αυτά που έμαθε για τη μητέρα της. Ο Γιάννος βοηθά το Παντοπωλείο της Κλαίρης, ακόμη και χωρίς να είναι εκεί. Η Μαρίνα ακροβατεί ανάμεσα στα πρέπει και τα θέλω της, κινώντας τις υποψίες του Ορφέα. Η Ίριδα καλείται ξανά στο τμήμα, μιας και τα άλλοθι της δεν ήταν έγκυρα.\nΈνα αναπάντεχο, τραγικό γεγονός έρχεται να ανατρέψει τα δεδομένα, για ακόμα μια φορά. Ο Αλέξανδρος και η Εβίτα βρίσκονται σε σοκ. Ο Μηνάς σε αδιέξοδο. Η μοναδική του ελπίδα, για να αποδείξει την αθωότητά του, εξαφανίζεται. Στο πλευρό του είναι πάντα ο Κωστής. Ο Ορφέας ανακρίνει τον Γιάννο, ελπίζοντας να του δώσει στοιχεία για το Μηνά, αλλά δεν καταφέρνει τίποτα. Ο Γιάννος αποζητά τη λύτρωση, διαλέγοντας έναν πολύ μοναχικό δρόμο. Ο Αλέξανδρος αποκαλύπτει στη Μαρίνα κάτι που τη βάζει σε υποψίες.


Έκρηξη/Μαρί: Το παράπονο της Κλεάνθους και το σχόλιο για Χριστόφια | News\nNews Local Έκρηξη/Μαρί: Το παράπονο της Κλεάνθους και το σχόλιο για Χριστόφια\nΈκρηξη/Μαρί: Το παράπονο της Κλεάνθους και το σχόλιο για Χριστόφια\n11.07.2019 10:42 Κύπρος Sigmalive\nΟκτώ χρόνια συμπληρώνονται σήμερα από την φονική έκρηξη στο Μαρί, η οποία είχε ως τραγικό απολογισμό των θάνατο 13 παλικαριών.\nΗ σύζυγος του πλοιάρχου Ανδρέα Ιωαννίδη, Μαρία, καθώς επίσης και η σύζυγος του ανθυπασπιστή Κλεάνθη Κλεάνθους, Κάτια, βρέθηκαν στην εκπομπή «Πρωτοσέλιδο» φέρνοντας στην μνήμη τους τις τραγικές εκείνες στιγμές αλλά και το σήμερα.\nΜε ανάσα βαριά και με ένα κόμπο στο στομάχι, η Μαρία Ιωαννίδου, ανέφερε: «Σίγουρα είναι μια δύσκολη ημέρα σήμερα. Επανέρχονται όλες οι μνήμες. Είναι πολύ επώδυνο για εμάς σήμερα παρόλο που προετοιμαζόμαστε να τιμήσουμε τους δικούς μας ανθρώπους. Όμως έρχονται όλες εκείνες οι στιγμές, όλος εκείνος ο φόβος, τα αμείλικτα ερωτήματα, τα οποία μας δημιουργούν μια απέραντη θλίψη σήμερα».\nΗ κυρία Ιωαννίδου, ρωτήθηκε αν ο θάνατος εμπλεκόμενων προσώπων στην υπόθεση, όπως του Δημήτρη Χριστόφια και του Κώστα Παπακώστα, απαλύνει κατά κάποιο τρόπο την οργή και δικό τους πόνο για τα όσα έγιναν τότε. Η ίδια, δήλωσε ότι μπροστά στο Μυστήριο του θανάτου πρέπει να επικρατεί σιωπή. Και πρόσθεσε: «Ο άνθρωπος, Θεός να το μακαρίσει. Δεν μπορώ να το σχολιάσω».\nΑπό την δική της πλευρά, η Κάτια Κλεάνθους, εξέφρασε το παράπονο της λέγοντας ότι οκτώ χρόνια μετά την τραγωδία δυστυχώς οι άνθρωποι ξεχνούν. «Κι αυτό το ζήσαμε και μνημόσυνο μας που ήταν προχθές. Πολλοί άνθρωποι δεν ήταν κοντά μας που έπρεπε να ήταν. Αυτοί γνωρίζουν που έπρεπε να ήταν».\nΕπανεκλογή Παναγιώτη Χατζηπαντελή στην προεδρία ΔΣ Hermes Airports


24 PARADOSIAKES FORESIES ideas | ελλάδα, ελληνικές φορεσιές, λαϊκή τέχνη\nΦιλοξενούμενοι στο Μέτσοβο\nWedding gown - old photos\nΣυλλογική αναμνηστική φωτογραφία, η οποία απεικονίζει μία γυναίκα ανάμεσα σε δύο άνδρες από τη Σμίξη Γρεβενών. Οι άνδρες είναι ντυμένοι τσολιάδες.Ο ένας κρατάει στο χέρι του τσιγάρο και ο άλλος κομπολόι. Η φωτογραφία έχει τραβηχτεί στις αρχές του εικοστού αιώνα. Ασπρόμαυρη ψηφιοποιημένη φωτογραφία. Αδελφοί Μανάκια. Συλλογή Αστέριου Κουκούδη. Επιγραφή: [Fratii Manakia Fotografi Janina Epir.]\nΕνδυμασία Κλεισούρας Καστοριάς Γυναικα 19ος αιωνας\nSanteos: Γυναικεία Ενδυμασία από την Καππαδοκία\nΒλάχα της Πίνδου αρχές του 1900. Η ενδυμασία της και τα κοσμήματά της φανερώνουν την εύπορη καταγωγή της\nΕνδυμασίες Νιγρίτας Σερρων\nΝυφικό φόρεμα. Φορέθηκε στην Προύσα γύρω στο 1840. Δωρεά Ευάγγελου και Φαίδρας Πιτταρίδη\nΚΟΖΑΝΗ 1959. Μεγαλώνωντας με την γιαγιά....: Κώστας Μπαλάφας\nDelvinaki Epirus Greece 1913\nΑγιάσος-Βιολί, σαντούρι, ευφώνιο και χορός. Φωτογραφία Σίμου Χουτζαίου.\nΣτο Βουτονόζι Μετσόβου. Υπάρχων Τίτλος Στο Βουτονόζι Μετσόβου 1957 Τόπος Μέτσοβο Χρονολογία 1957 Αρχείο/Συλλογή ΜΠΡΟΥΣΑΛΗΣ, ΠΕΤΡΟΣ\nΟλόσωμη αναμνηστική φωτογραφία, η οποία απεικονίζει μία νεαρή γυναίκα από το Μέτσοβο να κρατάει στο χέρι της ένα λουλούδι. Η φωτογραφία έχει τραβηχτεί στις αρχές του εικοστού αιώνα. Aσπρόμαυρη ψηφιοποιημένη φωτογραφία.Συλλογή Αστέριου Κουκούδη\nΕορτασμοί της 4ης Αυγούστου: γυναίκα με παραδοσιακή ενδυμασία από την Ηπειρο ,1937. Nelly's (Σεραϊδάρη Έλλη)\nTradinional costume of Epirus, Greece\nExplore zianniafroditi's photos on Flickr. zianniafroditi has uploaded 1681 photos to Flickr.\nΚαθημερινές ενδυμασίες από το Μέτσοβο. Χουλιβάτος Κ. 1975. Λαογραφικό και Εθνολογικό Μουσείο Μακεδονίας - Θράκης


Λιβύη : Πράσινο φως από την κυβέρνηση για το μνημόνιο συνεργασίας με την Τουρκία - thebanker.gr\nΕγκριση και από την κυβέρνηση της Λιβύης έλαβε το μνημόνιο συνεργασίας με την Τουρκία για τον καθορισμό των θαλάσσιων ζωνών.\nΕν τω μεταξύ, ανοιχτό παραμένει το ενδεχόμενο να ενεργοποιήσει το υπουργείο Εξωτερικών τη διαδικασία απέλασης, κηρύσσοντας τον πρέσβη της Λιβύης persona non grata. Η Αθήνα είχε δώσει προθεσμία έως το βράδυ της Πέμπτης και η τελική απόφαση αναμένεται να ανακοινωθεί το πρωί της Παρασκευής.\nΟ πρέσβης της Λιβύης δεν παρέδωσε το κείμενο της συμφωνίας στην προθεσμία που είχε τεθεί. Πάντως, το πλήρες κείμενο της συμφωνίας περιήλθε σε γνώση της Αθήνας.\nΔιπλωματικές «πηγές» διευκρινίζουν ότι το κείμενο δεν εστάλη από την πλευρά της Λιβύης και σημειώνουν ότι «το περιεχόμενο του κειμένου είναι αντίθετο με τις πρόνοιες του διεθνούς δικαίου της θάλασσας».\nO Κώστας Μπακογιάννης στην Κεντρική Ανθαγορά Αθηνών στον Προμπονά\nΦυλακές Κορυδαλλού: Οι τρεις τοποθεσίες που «παίζουν» για τη μετεγκατάστασή τους


BestPharmacy.gr - Pampers New Baby Mini No2 (3 - 6kg) 68 Τεμάχια\nPampers New Baby Mini No2 (3 - 6kg) 68 Τεμάχια\n-24% Περισσοτερες Οψεις\n10,63 € Διαθεσιμότητα: Διαθέσιμο\nΠάνες για μωράκια 3 - 6kg - 68 τεμάχια Τεμ:\nΟι πάνες Pampers New Baby της σειράς Premium Protection προσφέρουν την καλύτερη φροντίδα και προστασία στο νεογέννητο, έτσι ώστε το μόνο που θα αισθάνεται να είναι η αγάπη σας. Το μοναδικό στρώμα απορρόφησης Absorb-Away που διαθέτουν, απορροφά τα μαλακά κακάκια και την υγρασία και τα απομακρύνει από το δερματάκι του μωρού σας. Έτσι οι πάνες αυτές είναι ιδανικές για να απορροφούν τα μαλακά κακάκια.\nΤα παρακάτω χαρακτηριστικά των Pampers, επίσης συμβάλλουν στην καλύτερη προστασία που αυτές οι πάνες προσφέρουν για το δερματάκι του νεογέννητου.\n• Δείκτης υγρασίας που γίνεται μπλε όταν το μωρό σας κάνει τα τσισάκια, για να γνωρίζετε πότε χρειάζεται αλλαγή πάνας.\n• Νέο Σχήμα Προστασίας Αφαλού με ειδική καμπύλη ώστε να προσφέρει άνετη εφαρμογή γύρω από τον αφαλό.\n• Απαλότητα σαν βαμβάκι για μια άνετη αίσθηση στην επιδερμίδα του μωρού σας.\n• Αλληλοκαλυπτόμενα αυτοκόλλητα για τέλεια εφαρμογή στο σώμα των μωρών που αναπτύσσονται.


Μαχαίρια στο Μαξίμου - Dexi eXtrem\nHome / Πολιτική / Μαχαίρια στο Μαξίμου\n8/04/2017 01:31:00 π.μ. 0\nΈντονη δυσαρέσκεια κατά του υπουργού Εξωτερικών Νίκου Κοτζιά, επικράτησε χθες στο Μαξίμου. Αφορμή ένα δημοσίευμα, σε συντηρητικής κατευθύνσεως και μικρής κυκλοφορίας έντυπο, το οποίο παρουσίασε τις όποιες - θεωρούμενες ως –επιτυχίες της κυβέρνησης στον τομέα της εξωτερικής πολιτικής, ως επιτυχίες πρωτίστως του ΥΠΕΞ και δευτερευόντως του πρωθυπουργού κ. Τσίπρα.\nΤο δημοσίευμα θεωρήθηκε στημένο κατ΄ ευθείαν από τον υπουργό, ενόψει και του φημολογούμενοι ανασχηματισμού του Φθινοπώρου, προκειμένου αυτός να ενδυναμώσει τη θέση του - υποβαθμίζοντας παράλληλα τον πρωθυπουργό.\nΗ σχετική παράγραφος ανέφερε: «Ο επιτυχημένος υπουργός Εξωτερικών Ν. Κοτζιάς, ο οποίος χαίρει της εκτιμήσεως του διεθνούς παράγοντος τόσο στις ΗΠΑ όσο και στο Ισραήλ που στηρίζει τις πρωτοβουλίες του, συνιστά… θέμα για τον κ. Τσίπρα. Και τούτο διότι οι όποιες πρωτοβουλίες της κυβερνήσεως στην ευρύτερη περιοχή πιστώνονται προσωπικώς στον κ. Κοτζιά από τις συμμαχικές δυνάμεις και δευτερευόντως στον Τσίπρα. Και αυτό μάλλον δεν τον κάνει χαρούμενο».\nΒέβαια το σίγουρο είναι ότι το δημοσίευμα δεν γράφει αναληθή στοιχεία. Ο κ. Κοτζιάς όντως έχει εξαίρετες σχέσεις με τις ΗΠΑ και το εβραϊκό λόμπυ. Επίσης είναι ο αρχιτέκτονας της εξωτερικής πολιτικής της κυβέρνησης, καθώς ο πρωθυπουργός δεν γνωρίζει σε βάθος τα θέματα αυτά, με αποτέλεσμα να τον έχει εξουσιοδοτήσει σχεδόν εν λευκώ, στους χειρισμούς των.\nΩστόσο η πολιτική του κ. Κοτζιά, σύμφωνα με διπλωματικούς κύκλους, απέχει από το να κρίνεται ως επιτυχημένη. Στις ελληνοϊσραηλινές και ελληνοαιγυπτιακές σχέσεις που τροφοδοτούνται από το ενεργειακό, βρήκε μία ήδη τροχοδρομημένη πορεία από τους προηγούμενους και την συνέχισε. Δεν την άνοιξε ο ίδιος. Στα Βαλκάνια η Ελλάδα υστερεί, δεν έχει συγκροτημένη εξωτερική πολιτική, και αυτό καταδεικνύεται από τις συμπεριφορές της αλβανικής και της σκοπιανής ηγεσίας.\nΤο πρόβλημα για τον πρωθυπουργό είναι, ότι και σε αυτό , όπως και σε άλλα θέματα της κυβερνητικής πολιτικής, δεν έχει πάγκο. Το κόμμα του φτερούγισε από το 4% στο 36%, έχοντας προσελκύσει ψηφοφόρους, δευτερεύοντα στελέχη του ΠΑΣΟΚ τα οποία τοποθέτησε στην κυβερνητική βιτρίνα, και κάποιους επιχειρηματίες οι οποίοι το στήριξαν για δικούς τους λόγους. Δεν πρόλαβε να εξαπλωθεί και να δημιουργήσει φίλιο κλίμα σε κάποιες ελίτ οι οποίες διαθέτουν την επιστημοσύνη, την εποπτική ματιά και την θεσμική μνήμη της διοίκησης – και στα της εξωτερικής πολιτικής.\nΟ ΣΥΡΙΖΑ είναι γυμνός ως προς αυτό, ο πρωθυπουργός αισθάνεται αδύναμος, και ως εκ τούτου ο κ. Κοτζιάς επικρατεί!\nΩστόσο δεν είναι μόνο αυτά τα συντροφικά μαχαιρώματα, οι οξύνσεις και οι δυσαρμονίες που παρουσιάζονται στο κυβερνητικό στρατόπεδο.\nΚατ’ αρχάς ην το κόμμα. Πάντα μικρό, τώρα πολύ αποδυναμωμένο. Οι οργανώσεις του είναι «σκιές». Αιτίες είναι αφενός η διάσπαση, όπου μάχιμα στοιχεία έφυγαν για άλλα μετερίζια, αφετέρου τα εναπομείναντα μέλη, είτε απορροφήθηκαν στο κράτος, είτε λειτουργούν τυπικώς λόγω της απογοήτευσης που αισθάνονται για την «προδοσία» των ένδοξων αφηγημάτων του παρελθόντος.\nΤο κόμμα τάσσεται φυσικά υπέρ των δικών του υπουργών, όπως του κ. Σκουρλέτη, της κας Αχτσιόγλου, παλαιότερα του κ. Φίλη, ενώ πνέει μένα κατά των «επήλυδων» όπως ο κ. Κουρουμπλής, στον οποίο καταλογίζουν παλαιοκομματικές τακτικές που δεν συνάδουν με την Αριστερά! Στο στόχαστρο των κομματικών ωστόσο βρίσκεται και ο αναπληρωτής υπουργός Γ. Χουλιαράκης ο οποίος λίγο πολύ χαρακτηρίζεται ως… τσιράκι της τρόικας (δεν θα υπάρξει έκπληξη αν κάποτε, όταν πέσει, δεχθεί παρόμοιους χαρακτηρισμούς και ο κ. Τσίπρας, αφού έτσι διαπαιδαγώγησε τον κομματικό μηχανισμό).\nΠαρότι κομματικός, πυρά της κριτικής δέχεται και ο πάλαι ποτέ μέντορας του πρωθυπουργού κ. Φλαμπουράρης, στον οποίο το κομματικά και κυβερνητικά στελέχη καταλογίζουν αδυναμία συντονισμού της κυβέρνησης και προσέλκυσης επενδύσεων. Ίδιες αδυναμίες καταλογίζονται και στον αντιπρόεδρο της Κυβέρνησης Γ. Δραγασάκη. Φυσικά παρόμοια αναποτελεσματικότητα είχε επιδείξει και ο κ. Ν. Παππάς, αλλά τότε ήταν νωρίς για να υπάρξει απολογισμός του έργου του. Στον κ. Παππά τώρα προσάπτουν αστοχία στο θέμα των καναλιών, καθότι η κυβέρνηση εξήλθε ηττημένη από την περιπέτεια υπαγωγής τους υπό τον έλεγχό της, ενώ ακόμη η υπόθεση βρίσκεται στον αέρα – όπως άλλωστε και τα υπάρχοντα κανάλια.\nΔυσαρεστημένα κομματικά και κυβερνητικά στελέχη είναι και με την… κα Θεανώ Φωτίου. Σαφώς της αναγνωρίζεται κομματική νομιμοφροσύνη, αλλά θεωρούν ότι ο τρόπος που υποστηρίζει την κυβέρνηση, μάλλον αφαιρεί παρά προάγει το κυβερνητικό κύρος.\nΤην… τιμητική τους στην κριτική του κόμματος και αρκετών βουλευτών, έχουν και δυο οικονομολόγοι, οι κ. Παπαδημητρίου και Σταθάκης. Ούτως ή άλλως και τους δύο τους θεωρούν… νεοφιλελεύθερους (η λέξη πάει με όλα). Ενώ όμως για τον κ. Σταθάκη είναι πιο ήπιοι, επειδή και ως χαρακτήρας είναι «ζεν» και δεν προκαλεί, για τον κ. Παπαδημητρίου διερωτώνται ποιος είναι ο λόγος συμμετοχής του στην κυβέρνηση, καθώς είναι μακράν της ιδεολογίας του ΣΥΡΙΖΑ, ενώ και το έργο που έχει προσφέρει θεωρείται μηδαμινό – δεν είναι δηλαδή καν κατώτερο των προσδοκιών.\nΩς γνωστόν κακό χωριό τα λίγα σπίτια, και στην κυβέρνηση έχουν αρχίσει να εξαπολύουν βέλη και προς το επικοινωνιακό επιτελείο. Του καταλογίζουν ανεπάρκεια και αδυναμία να συμβάλει στη διαμόρφωση ευμενούς κλίματος για την κυβέρνηση. Έστω και αν έχουν ένα ελάχιστο δίκιο, με την έννοια ότι η ενημέρωση υπό μορφήν… σκαντζόχοιρου περικλείστηκε σε επικοινωνία με τους φίλιους δημοσιογράφους, το βασικό πρόβλημα είναι η κυβερνητική πολιτική και οι αστοχίες της.\nΠάντως δεν πρωτοτυπούν. Το επικοινωνιακό επιτελείο είναι στόχος όλων των κυβερνητικών στελεχών, όλων των κυβερνήσεων, όταν αυτές βρίσκονται σε καθήλωση και αποδρομή. Το καλύτερο επικοινωνιακό επιτελείο να έχεις, όταν δεν βοηθάει το ίδιο το κυβερνητικό έργο, δεν αλλάζει το κλίμα και παρασύρεσαι μαζί του.\nΟ εξ ευωνύμων


Then We Sat On Our Own Star: To τρις εξαμαρτείν ουκ ανδρός αθώου\nTo τρις εξαμαρτείν ουκ ανδρός αθώου\nΠου λες, ναι προφανώς, δεν είναι και τόσο αθώα ετούτη η ανάρτηση. Τρίτη ανάρτηση (οι προηγούμενες: 1, 2) για τοn ίδιο καλλιτεχνη μέσα σε μία χρόνια; Λες να μου κόβει ποσοστά ο Μάγιερ Χόθορν; Οχι, ο Μάγιερ Χόθορν -και αυτός- χέστηκε για μένα, αγνοεί την ύπαρξή μου σνιφ, σνιφ...\nΑπλώς σήμερα άκουσα επιτέλους ολόκληρο το άλμπουμ του, A strange arrangement, και είναι εκπληκτικό, παντελώς feelgood, σοουλφουλ, ρετρό, νοσταλγικό μπλα μπλα... Εχει τον αέρα της μαύρης μουσικής του Ντητρόιτ, έτσι όπως την ακούει και την εκλαμβάνει ένας λευκός.\nΤο τραγούδι που ακολουθεί μου φτιάχνει τη διάθεση, πράγμα που συνιστά κατόρθωμα. Το ίδιο και το βίντεο. Ψωνίστε, στηρίξτε, ψηφίστε, διαδώστε Mayer Hawthorne, λέμε ρε! Δε γουόρλντ γουίλ μπι ε μπετερ πλέης. (Για τους μη ελληνες, βάρβαρους επισκέπτες: o kosmos tha ginei kalyteros, leme re gamo tin trela mou)\nΕτικέτες Mayer Hawthorne\n▼ Σεπτεμβρίου 2009 (25)\nΗ ώρα του Γιάννη Βαλαώρα....\nΚαιρό έχω να κάνω... μπλαστ φρομ δη παστ!\nΣυγγνώμη, μήπως σε ξέρω από κάπου;\nΜην κρίνεις απ' το εξώφυλλο, βρε βλαμμένε!\nΟ φίλος μου ο GT θα ρώταγε "Εγώ να το ακούσω;" - Α...\nΑν θυμάμαι καλά, όλα είχαν ξεκινήσει με αυτό\nΚάνε, πράξε, πες και σκέψου: μια πολαρόιντ.\nΕγώ ήξερα μόνον τον Φαλκάο τον ποδοσφαιριστή\nΗ Σουζάνα, η Ελπίδα και τ' άλλα κορίτσια...\nΤα φλεγόμενα χείλη με βυθίσαν σε σκέψεις\nΡε συ, είναι δυνατόν να μη σου έχω πει τίποτες για...\nΚι επίσης τα δένδρα\nΧαζό παιδί, θλίψη γιομάτο\nO δόκτωρ Μιχάλης Λευκός είναι μαύρος\nΑ μία Λέλα! Α μία Λίνα!\nΚρίκετ; Κρίκετ; Κρίκετ;\nΜε αρέσουν τα εξώφυλλα\nΣυμπέρασμα; Οχι ακόμη.\nΗ ανεξιχνίαστη γοητεία της δολοφονίας της Σουζάνας...\nΞαναγάβγισε γάτα, ξαναγάβγισε\nΕχω κι εγώ αλογάκια, τοκοτόκ τοκ τοκ...


ΝΕΟΣ ΝΟΜΟΣ ΓΙΑ ΤΟΝ ΤΥΠΟ – TourkikaNea.gr\nΝΕΟΣ ΝΟΜΟΣ ΓΙΑ ΤΟΝ ΤΥΠΟ\nΕφ. Ραντικάλ 5-4-2011\nΝόμος για τον τύπο : Ένα βήμα μπρος και δύο πίσω\nΟ νόμος περί τύπου που ετοιμάστηκε με την υπόσχεση πως θα εμποδίσει την ποινή φυλάκισης για τους δημοσιογράφους, αυξάνει τις ποινές σε μερικές περιπτώσεις, ενώ περιλαμβάνει και νέα αδικήματα.\nΕνώ υπήρχαν σκέψεις πως οι αλλαγές στον Τουρκικο Ποινικό Κώδικα (TCK) θα επέφεραν ελευθερίες, τα νέα άρθρα προκαλούνε ακόμη μεγαλύτερη σύγχυση. Έτσι με την νέα τροποποίηση ενώ είναι πλέον ελεύθερη η αναμετάδοση μιας κρυφής εικόνας ή συνομιλίας που ήδη δημοσιεύθηκε στο διαδίκτυο, διπλασιάζεται το πρόστιμο αυτών που έκαναν το αδίκημα στην αρχή. Στο αδίκημα της παραβίασης απορρήτου εντάσσονται και παράγοντες όπως ¨επηρεασμός απόφασης¨ και ¨υπέρβαση ορίου είδησης¨. Δεν είναι γνωστό όμως πως θα κρίνεται αν υπήρξε ή όχι υπέρβαση είδησης.\nΕπικρίσεις για το νομοσχέδιο\nΑρνητικοί για τον νέο νόμο είναι και οι επαγγελματικές οργανώσεις των δημοσιογράφων και οι νομικοί. Μεταξύ των κατηγοριών είναι ότι δεν αγγίζεται καθόλου ο αντιτρομοκρατικός νόμος που είναι ο λόγος για την ύπαρξη πάνω από 60 δημοσιογράφων στη φυλακή.\nΟ Ερτζάν Ιπεκτσί, πρόεδρος του συνδικάτου δημοσιογράφων Τουρκίας δήλωσε : ¨Δεν μπορεί κάτι που προβαλλόταν πως θα επέφερε ελευθερία στον τύπο να την καταπατά τόσο πολύ. Σκοπός του δεν είναι η ελευθερία στον τύπο, αλλά η ελευθερία να κάνει η πολιτική εξουσία προπαγάνδα μέσω των μίντια¨.\nΟ εκπρόσωπος του Ινστιτούτου Τύπου Τουρκίας Φεράι Τιντς δήλωσε : ¨ Μόνο κάποιες δίκες που αφορούνε την δημοσίευση εγγράφων και συνομιλιών σχετικά με την Εργκενέκον θα εκπέσουν. ¨όμως αυτό δεν είναι αρκετό. Αμφισβητεί το τεκμήριο της αθωότητας και περιορίζει το δικαίωμα στην ιδιωτική ζωή. Όμως το πιο φοβερό η τιμωρία που επιφέρει σε ότι θεωρηθεί επέμβαση. Έτσι φράσεις κριτικής όπως ¨Αυτή η αστυνομική επιχείρηση είναι λάθος¨ ή ¨Να αφεθεί ελεύθερος ο Νεντίμ Σενέρ¨ εντάσσονται στα αδικήματα\n← ΠΕΡΙ ΥΠΟΚΛΟΠΩΝ\nΔΡΑΣΤΗΡΙΟΤΗΤΕΣ ΤΗΣ JITEM →


30 Οκτωβρίου 1944, η δεύτερη απελευθέρωση | ΘΕΣΣΑΛΟΝΙΚΗΣ ΤΟΠΙΟΓΡΑΦΙΑ\nΑπό την πρώτη στιγμή το ΕΑΜ και ο ΕΛΑΣ είναι η μοναδική λαϊκή εξουσία που αρχίζει το έργο της ανόρθωσης και της ανασυγκρότησης της Θεσσαλονίκης. Επικεφαλής της νέας εξουσίας είναι η εκλεγμένη από λαϊκές αντιπροσωπείες Προσωρινή Δημοτική Επιτροπή με πρώτο δήμαρχο τον καθηγητή και πρώην πρύτανη του Πανεπιστημίου Θεσσαλονίκης Δημήτριο Καβάδα. Ακολούθησε μετά από μικρό χρονικό διάστημα ο γιατρός Λεωνίδας Καραμαούνας. Αναφέρω ακόμη τους δυο δημάρχους που χειρίστηκαν τις τύχες του Δήμου ως το καλοκαίρι του 1946. Ήταν ο διευθυντής της Νομαρχίας Παναγιώτης Σταθακόπουλος και ο δικηγόρος Πέτρος Λεβής.\nΤο υπουργείο Μακεδονίας Θράκης και η ΤΕΔΚ Θεσσαλονίκης συνεχίζουν να τιμούν την επέτειο, ώσπου, μετά το 1989, στο όνομα της ‘’εθνικής συμφιλίωσης’’, σβήνεται από το αυτοδιοικητικό εορτολόγιο και δεν εντάσσεται στον επίσημο τριήμερο εορτασμό της ‘’επετείου του ΟΧΙ’’. Έκτοτε ο εορτασμός εξαντλούνταν σε μια τυπική στρατιωτική τελετή στο ηρώο του Γ΄ Σώματος Στρατού, που τα τελευταία χρόνια έπαψε να γίνεται και αυτή.\nΣήμερα, μετά από εφτά δεκαετίες, δεν υπάρχει στον κεντρικό δήμο κανένας δρόμος με την ιστορική ημερομηνία ‘’30/10/1944’’ και τα τα ονόματα των απελευθερωτών της. Αντίθετα παραμένουν, με απόφαση του χουντικού Δημοτικού Συμβουλίου Θεσσαλονίκης και την ανοχή των κατοπινών, τα ονόματα όσων προϋπάντησαν και συνεργάστηκαν με τους κατακτητές.\n*Κάνε κλικ εδώ για να δεις ένα ντοκιμαντέρ της TV100 για την απελευθέρωση της Θεσσαλονίκης το 1944.


Η ΕΠΟΧΗ ΤΩΝ ΑΣΕΒΩΝ\nΤο βασικό θέμα της ταινίας είναι η σύνδεση μεταξύ της τρομοκρατίας και της εξουσίας, στο περιθώριο της κοινωνίας.\nΈνας συγγραφέας, πρώην τρομοκράτης, συναντά μια δημοσιογράφο και συνδέεται ερωτικά με αυτήν. Ο συγγραφέας όμως, έχει και μια παλιά ιστορία να λύσει με το Στρατηγό που διευθύνει τη Μυστική Υπηρεσία. Η κόρη του στρατηγού, που ήταν η σύζυγος του συγγραφέα, σκοτώθηκε σε μια μάχη με τις δυνάμεις ασφάλειας.\nΟ ηγέτης της τρομοκρατικής οργάνωσης ενημερώνει το συγγραφέα ότι η επιχείρηση στην οποία η σύζυγός του σκοτώθηκε ήταν οργανωμένη από το Στρατηγό, ο οποίος ήταν ο πληροφοριοδότης της οργάνωσης και ότι η νέα σύντροφός του, η δημοσιογράφος, είναι η πληροφοριοδότης του Στρατηγού.\nΟ σκοπός του ηγέτη της οργάνωσης είναι, μέσα από τη σύγκρουση του συγγραφέα με τον Στρατηγό, ο Στρατηγός να γίνει ο πληροφοριοδότης του και πάλι. Το σχέδιο πετυχαίνει. Ο συγγραφέας τσιμπάει το δόλωμα, απαγάγει τη δημοσιογράφο, την φυλακίζει, την βασανίζει, την βιάζει και την εθίζει στην ηρωίνη.\nΟ Στρατηγός ζητά τη δολοφονία του συγγραφέα και ο ηγέτης της τρομοκρατικής οργάνωσης συνεχίζει τις διαπραγματεύσεις συνεργασίας “όπως πριν από καιρό”. Η συμφωνία συνάπτεται και οι δυνάμεις ασφάλειας περικυκλώνουν το συγγραφέα…


Συχνές Ερωτήσεις | WOWPetsDeals\n1. ΤΙ ΑΚΡΙΒΩΣ ΠΡΟΣΦΕΡΕΙ Η WOWPETSDEALS;\nΕίμαστε περήφανοι που σας προσφέρουμε την κορυφαία μας σειρά απαραίτητων προϊόντων και αξεσουάρ για κατοικίδια σε πολύ ελκυστικές τιμές. Εδώ μπορείτε να βρείτε ποικιλία προϊόντων χρήσιμων για καθημερινή χρήση όσο και είδη κατάλληλα για δώρα ή απλώς για να κακομάθετε τα αγαπημένα σας ζώα.\n2. ΠΩΣ ΘΑ ΔΙΑΣΦΑΛΙΣΩ ΟΤΙ Ο ΣΚΥΛΟΣ ΜΟΥ ΕΧΕΙ ΥΓΙΕΣ ΔΕΡΜΑ ΚΑΙ ΤΡΙΧΩΜΑ;\nΓια να διασφαλίσετε ένα υγιές τρίχωμα και δέρμα υπάρχουν πολλά διαφορετικά πράγματα που μπορείτε να κάνετε, συμπεριλαμβανομένης μιας υγιούς διατροφής, της συχνής περιποίησης του κατοικιδίου σας και διατήρησης της καθαριότητας με ειδικά σαμπουάν και συχνά μπάνια. Πολλά προϊόντα μας μπορούν να σας βοηθήσουν – βρείτεταεδώ.\n3. ΠΩΣ ΘΑ ΒΡΩ ΠΛΗΡΟΦΟΡΙΕΣ ΓΙΑ ΤΑ ΠΡΟΪΟΝΤΑ;\nΜπορείτε να βρείτε πληροφορίες για τα προϊόντα μας στη σελίδα κάθε προϊόντος, κάτω από τον τίτλο «περιγραφή».\n4. ΤΟ ΚΑΤΟΙΚΙΔΙΟ ΜΟΥ ΔΕΝ ΑΙΣΘΑΝΕΤΑΙ ΚΑΛΑ. ΤΙ ΠΡΕΠΕΙ ΝΑ ΚΑΝΩ;\nΑν ανησυχείτε για την υγεία του ζώου σας, παρακαλώ επικοινωνήστε με την/τον κτηνίατρό σας για συμβουλές. Εκείνη/ εκείνος θα ξέρει αν χρειάζεται θεραπεία ή να κλείσετε κάποιο ραντεβού μαζί της/του.\n5. ΤΙ ΚΑΝΩ ΟΤΑΝ ΤΟ ΠΡΟΪΟΝ ΠΟΥ ΘΕΛΩ ΔΕΝ ΕΙΝΑΙ ΔΙΑΘΕΣΙΜΟ;\nΠροσφέρουμε μεγάλη ποικιλία προϊόντων και έχουμε παραλαβές στην αποθήκη μας σχεδόν σε καθημερινή βάση. Γι’αυτό προτείνουμε να ελέγχετε τη σελίδα μας συχνά.\n6. ΠΟΙΟΙ ΕΙΝΑΙ ΟΙ ΧΡΟΝΟΙ ΠΑΡΑΔΟΣΗΣ;\nΟι παραγγελίες παραδίδονται συνήθως μετά από 1-4 εργάσιμες (εξαιρούνται Σαββατοκύριακα και αργίες), ανάλογα με τη χώρα στην οποία βρίσκεστε. Η επεξεργασία μιας παραγγελίας περιλαμβάνει τη διαλογή, τη συσκευασία και την προετοιμασία της για αποστολή. Από τη στιγμή που η παραγγελία έχει παραληφθεί από την εταιρεία κούριερ ώστε να παραδοθεί στη διεύθυνσή σας, θεωρείται πώς έχει αποσταλεί. Παρακαλούμε βεβαιωθείτε οτι θα υπάρχει κάποιος διαθέσιμος να παραλάβει την παραγγελία σας μεταξύ 09:00 και 18:00.\n7. ΠΟΙΕΣ ΕΙΝΑΙ ΟΙ ΜΕΘΟΔΟΙ ΠΛΗΡΩΜΗΣ;\nΠροσφέρουμε ασφαλείς πληρωμές – μετρητά κατα την αποστολή – πληρώνετε μόνο αφού παραλάβετε την παραγγελία σας, χωρίς πληρωμές ή συναλλαγές εκ των προτέρων.\n8. ΜΠΟΡΩ ΝΑ ΑΛΛΑΞΩ Ή ΝΑ ΑΚΥΡΩΣΩ ΜΙΑ ΠΑΡΑΓΓΕΛΙΑ;\nΌχι, από τη στιγμή που καταχωρείται μια παραγγελία, δεν μπορούμε να την ακυρώσουμε ή να κάνουμε οποιεσδήποτε αλλαγές. Παρακαλώ βεβαιωθείτε οτι όλες οι πληροφορίες είναι σωστές πριν ολοκληρώσετε την παραγγελία σας.\n9. ΠΑΡΕΧΕΤΕ ΕΚΠΤΩΣΕΙΣ Ή ΠΡΟΣΦΟΡΕΣ;\nΝαι, παρέχουμε εκπτώσεις και ειδικές προσφορές.Ο καλύτερος τρόπος για να ενημερώνεστε σχετικά μ’αυτές, είναι το να μας ακολουθήσετε στη σελίδα μας στο Facebook και να ελέγχετε την ιστοσελίδα μας.\n10. ΤΙ ΚΑΝΩ ΣΕ ΠΕΡΙΠΤΩΣΗ ΕΛΑΤΤΩΜΑΤΙΚΗΣ ΠΑΡΑΓΓΕΛΙΑΣ;\nΠαρακαλούμε επικοινωνήστε με την Εξυπηρέτηση Πελατών για να ζητήσετε περαιτέρω βοήθεια. Κάθε ελαττωματικό προϊόν θα πρέπει να αναφέρεται εντός 14 ημερών από την αποστολή. Θα σας ζητήσουμε φωτογραφίες για να καταγράψουμε τη ζημιά. Παράδειγμα: μια φωτογραφία ελαττωματικού προϊόντος.\n11. ΤΙ ΚΑΝΩ ΑΝ ΛΕΙΠΕΙ ΚΑΠΟΙΟ ΠΡΟΪΟΝ ΑΠΟ ΤΗΝ ΠΑΡΑΓΓΕΛΙΑ ΜΟΥ;\nΠαρακαλούμε επικοινωνήστε με την Εξυπηρέτηση Πελατών για να ζητήσετε περαιτέρω βοήθεια.\n12. ΑΓΟΡΑΣΑ ΠΡΟΪΟΝΤΑ ΤΗΣ WOWPETSDEALS ΑΠΟ ΔΙΑΦΟΡΕΤΙΚΟ SITE / ΚΑΤΑΣΤΗΜΑ, ΜΠΟΡΕΙΤΕ ΝΑ ΜΕ ΒΟΗΘΗΣΕΤΕ;\nΛυπούμαστε, μα το μόνο μέρος στο οποίο μπορείτε να βρείτε τα προϊόντα μας είναι στην επίσημη ιστοσελίδα μας. Κάθε άλλο μέρος που τα πουλάει είναι ανεπίσημο και είναι πιθανό να είναι απομιμήσεις, επομένως δε μπορούμε να εγγυηθούμε γι’αυτούς.\n13. ΠΡΟΣΦΕΡΕΤΕ «ΕΠΙΚΟΙΝΩΝΗΣΤΕ ΜΑΖΙ ΜΑΣ» Ή «ΑΠΟΣΤΟΛΉ ΑΠΟ ΤΟ ΚΑΤΑΣΤΗΜΑ»;\nΌχι, η μόνη επιλογή αποστολής είναι η παράδοση στο σπίτι σας.\n14. ΠΩΣ ΜΠΟΡΩ ΝΑ ΕΧΩ ΔΩΡΕΑΝ ΑΠΟΣΤΟΛΉ;


Κρέπες με κολοκύθια, ψητή πιπεριά και κατίκι Δομοκού - www.olivemagazine.gr\nΓραβιέρα, κατίκι Δομοκού, κολοκύθι, κρέπα, Πιπεριά\nΖεσταίνετε στη φωτιά ένα μεγάλο αντικολλητικό τηγάνι και το αλείφετε με μισό κουταλάκι του γλυκού βούτυρο. Με μια κουτάλα της σούπας ρίχνετε από το μίγμα της κρέπας και, κουνώντας το τηγάνι κυκλικά, το αναγκάζετε να απλωθεί ομοιόμορφα σε όλο τον πάτο του, σε μια λεπτή στρώση. Όταν ψηθεί η κρέπα από τη μία πλευρά και ροδίσει ελαφρά, τη γυρίζετε με πλαστική σπάτουλα να ψηθεί και από την άλλη πλευρά. Την αδειάζετε σε ένα πιάτο. Συνεχίζετε τη διαδικασία μέχρι να φτιάξετε 4 κρέπες, αραδιάζοντας τις κρέπες που ψήνετε τη μία πάνω στην άλλη, βουτυρώνοντας κάθε φορά ελαφρά το τηγάνι σας και μέχρι να τελειώσει το μίγμα.\nΕτοιμάζετε τη γέμιση: Ζεσταίνετε στη φωτιά ένα τηγάνι με ρίγες και αλατίζετε τα κολοκύθια. Αφού ζεσταθεί καλά το τηγάνι, το αλείφετε με ελαιόλαδο και ψήνετε τα κολοκύθια σε δόσεις, μέχρι να πάρουν χρώμα και από τις δύο πλευρές.\nΠροθερμαίνετε το φούρνο στους 190°C. Μέσα σε ένα μπολ αναμιγνύετε το κατίκι με τα αβγά, το αλεύρι, τον άνηθο και την πάπρικα.\nΛαδώνετε ένα στρογγυλό ταψάκι ανάλογου μεγέθους με τις κρέπες και στρώνετε στον πάτο του την πρώτη κρέπα. Κάνετε μια πρώτη στρώση με ψημένα κολοκυθάκια, καλύπτετε με το 1/3 του μίγματος τυριού και συνεχίζετε με δεύτερη κρέπα. Κόβετε τις στραγγισμένες πιπεριές Φλωρίνης σε λωρίδες και κάνετε μια δεύτερη στρώση πάνω από την κρέπα. Σκεπάζετε με άλλο ένα στρώμα από 1/3 του μίγματος τυριού και καλύπτετε με τρίτη κρέπα. Συνεχίζετε με μία ακόμη στρώση κολοκυθιών και το υπόλοιπο μίγμα τυριών και τελειώνετε με την τέταρτη κρέπα. Πασπαλίζετε την πίτα με τη γραβιέρα και την ψήνετε στον προθερμασμένο φούρνο μέχρι να ροδίσει το τυράκι.\nΕτοιμάζετε τη σάλτσα: Για να ετοιμάσετε τη σαλτσούλα χτυπάτε όλα τα υλικά στο μπλέντερ, μέχρι να γίνουν ένα ομοιογενές μίγμα.Αφού κρυώσει λίγο η πίτα, την κόβετε αρχικά στα τέσσερα και μετά στα οκτώ και σερβίρετε από δύο κομμάτια σε κάθε πιάτο, περιχύνοντας το καθένα με λίγη σάλτσα πιπεριάς.


ΣΑΚΗΣ ΘΕΟΔΟΣΙΑΔΗΣ: «Μας δίνει ψυχολογία η νίκη αυτή» - Εφημερίδα Ημερήσια Ημαθίας\nSunday 11 Απριλίου 2021 1:31\n«Η νίκη αυτή επι του πρωτοπόρου του βαθμολογικού πίνακα μας δίνει καλύτερη ψυχολογία και αυτοπεποίθηση εν όψει της δύσκολης συνέχειας που έχουμε.\nΤην Κυριακή μας περιμένει ένα δύσκολο παιχνίδι στα Κύμινα και πρέπει να ανταποκριθούμε για να ολοκληρωθεί και το πρώτο κομμάτι του πρωταθλήματος και να πάμε στις γιορτές να ξεκουραστούν τα παιδιά, να ανακτήσουν τις δυνάμεις τους και να μπούμε αναγεννημένοι στην τελική ευθεία στο μονόδρομο που μας περιμένει.\nΘεωρώ οτι πήραμε μια δίκαιη νίκη. Συμφωνώ με τον συνάδελφο ότι η ομάδα του στο πρώτο ημίχρονο πατούσε καλύτερα στον αγωνιστικό χώρο. Για μας ηταν ένα δύσκολο παιχνίδι καθώς είχαμε απέναντι μας μια ομάδα που είχε ισάριθμες νίκες στα τέσσερα εκτός έδρας παιχνίδα που είχε δώσει και επειδή παίζαμε στην έδρα μας και κυνηγούσαμε έναν αντίπαλο που έπαιζε για δυο αποτελέσματα. Η πίεση λοιπόν για μας ηταν μεγαλύτερη. Τα παιδιά όμως ανταποκρίθηκαν στις απαιτήσεις του παιχνιδιού, παρόλο που στο πρώτο ημίχρονο όπως ήδη ανέφερα η ομάδα του Παλαιοχωρίου πατούσε καλύτερα στον αγωνιστικό χώρο, δίχως όμως να μας δημιουργήσει ούτε μια κλασική ευκαιρία σε αντίθεση με εμας που δημιουργήσαμε αρκετές και μπορούσαμε να καθαρίσουμε νωρίτερα το αποτέλεσμα.\nΣτη επανάληψη βελτιώσαμε αρκετά την απόδοσή μας και κυρίως την αμυντική λειτουργία της ομάδας και την εικόνα μας στο κέντρο εκεί που θεωρώ οτι βρίσκεται και το δυνατό κομμάτι του σημερινού αντιπάλου μας. Με το δεύτερο τέρμα που σημειώσαμε βάλαμε και την βάση της νικης μας.\nΤα παιδιά δουλεύουν σκληρά στις καθημερινές προπονήσεις και δίνουν τον καλύτερο εαυτό τους διεκδικώντας την νίκη.\nΕίμαστε μια ομάδα που δεν απογοητευόμαστε στα αρνητικά αποτελέσματα ούτε όμως πετάμε στα σύννεφα στις επιτυχιες. Εμεις ξεκινησαμε μια πορεία, έναν δρόμο και στο τέλος θα κριθούμε όλοι για το τι έχουμε κάνει.\nΥπάρχει σεβασμός στην ομάδα και σε όσους εργάζονται γι’ αυτήν».


Η τεχνολογία miniLED κάνει κακό στα μάτια | NewsBay\nΗ τεχνολογία miniLED κάνει κακό στα μάτια\nΚυριακή, 16/01/2022 ·\nΟ αντιπρόεδρος της LG Display μίλησε για την τεχνολογία miniLED που χρησιμοποιούν η Samsung και άλλοι κατασκευαστές για τις τηλεοράσεις τους και η άποψή του δεν ήταν τόσο καλή.\n«Η φωτεινότητα ενός LCD πάνελ που χρησιμοποιεί LED εξαρτάται από το πόσο ισχυρός είναι ο οπίσθιος φωτισμός. Είναι μια συσκευή που κάνει κακό στην υγεία των ματιών», ανέφερε χαρακτηριστικά.\nΠιθανότατα ο αντιπρόεδρος της LG Display αναφέρεται στο flicker των miniLED panels, λόγω του συνδυασμού του Pulse Width Modulation (“διαχείριση πλάτους παλμού”) των επιπέδων του οπίσθιου φωτισμού και της μονίμως ενεργής (always-on) σάρωσης οπίσθιου φωτισμού. Παράλληλα, είναι αρκετοί αυτοί που υποστηρίζουν ότι η μπλε ακτινοβολία μπορεί να βλάψει τα μάτια του ανθρώπου.\nΗ LG, από την πλευρά της, τα τελευταία χρόνια προωθεί τα OLED panels ως πιο ξεκούραστα για το μάτι συγκριτικά με τα LED LCD. Ανεξάρτητοι οργανισμοί δοκιμών, όπως η TUV Rheinland, επιβεβαιώνουν αυτούς τους ισχυρισμούς με πιστοποιήσεις “Eye Comfort”.\nΑκόμα, το Εθνικό Πανεπιστήμιο, Tsing-Hua, της Ταϊβάν έχει προειδοποιήσει επανειλημμένα κυβερνήσεις και καταναλωτές για τους κινδύνους των LED panels και της μπλε ακτινοβολίας.\nΤα miniLED χρησιμοποιούνται από την LG στις νέες QNED τηλεοράσεις της, από τη Samsung στις Neo QLED, αλλά και από άλλους κατασκευαστές.


Παναγ. Κατσώνης : Απο τον Κορνό στο Χιούστον ! – LimnosNea.gr – ΡάδιοΆλφα\nΑρχική/Επιλεγμένα/Παναγ. Κατσώνης : Απο τον Κορνό στο Χιούστον !\nΠαναγ. Κατσώνης : Απο τον Κορνό στο Χιούστον !\nΜια συνομιλία με τον Παναγιώτη Κατσώνη, Επίκουρο Καθηγητή στο Baylor College of Medicine, με θέμα τον Κορονοϊο έχει σίγουρα ένα ειδικό ενδιαφέρον, πολύ περισσότερο όταν το ερευνητικό πεδίο του συμπατριώτη μας καθηγητή είναι ο διαχωρισμός των παθογόνων μεταλλάξεων από τις αβλαβείς μέσα σε ένα γενικότερο γονιδιακό πλαίσιο.\nΟι απαντήσεις του για τον κορονοϊό είναι ενδιαφέρουσες και βεβαίως χρήσιμες…\nΑύριο Παρασκευή 26/6, ώρα 13.00, στο ΡΑΔΙΟ ΑΛΦΑ!\nΕίναι απο τον Κορνό Λήμνου όπου τελείωσε το Δημοτικό, συνέχισε το Γυμνάσιο και στο Γεν. Λύκειο Μύρινας.\nΤο 1995 πέρασε στην σχολή Χημικών Μηχανικών του Εθνικού Μετσόβιου Πολυτεχνείου.\nΤο 2000 αποφοίτησε με το χρυσό μετάλλιο του ΕΜΠ για τον 3ο καλύτερο βαθμό πτυχιούχου. Κατά τις πτυχιακές σπουδές του έλαβε 2 υποτροφίες από το ΙΚΥ (Ίδρυμα Κρατικών Υποτροφιών).\nΤο 2001, έλαβε πλήρη υποτροφία για μεταπτυχιακές σπουδές από το τμήμα Χημικών και Βιομοριακών Μηχανικών του Πανεπιστημίου του Χιούστον. Εκεί μπήκε στην ερευνητική ομάδα του καθηγητή Peter Vekilov και δούλεψε σε προσομοιώσεις αλλαγών φάσεων σε πρωτεϊνικά διαλύματα. Η έρευνα αυτή διήρκησε 5 χρόνια και ήταν σε συνεργασία και χρηματοδότηση από τη NASA.\nΤο 2006 μεταπήδησε στο τμήμα γενετικής της ιατρικής σχολής του Μπέιλορ (Baylor College of Medicine), αρχικά ως Μεταδιδακτορικός Ερευνητής, στη συνέχεια ως Λέκτορας και έπειτα ως Επίκουρος Καθηγητής.\nΗ έρευνα του στη γενετική επικεντρώνεται στο να κατανοήσουμε το DNA του ανθρώπου αλλά και κάθε άλλου ζωντανού οργανισμού. Συγκεκριμένα αναπτύσσονται υπολογιστικά μοντέλα που διαχωρίζουν τις παθογόνες μεταλλάξεις από τις αβλαβείς, συσχετίζουν γονίδια με ασθένειες, και προσδιορίζουν το ρίσκο ασθένειας για κάθε γονιδίωμα.\nΗ έρευνα αυτή είναι στο πλαίσιο συνεργασίας με τον καθηγητή Olivier Lichtarge και χρηματοδοτείται από τον Εθνικό Οργανισμό Επιστημών (National Science Foundation), το Εθνικό Ίδρυμα Υγείας (National Institutes of Health), και πρόσφατα από το Γραφείο Διοίκησης Εθνικών Πληροφοριών (Office of the Director of National Intelligence) των ΗΠΑ.\nΤο μοντέλο του για τον διαχωρισμό παθογόνων μεταλλάξεων από τις αβλαβείς έχει βραβευτεί από τρεις ανεξάρτητες επιτροπές του οργανισμού Critical Assessment of Genome Interpretation (Κριτική Αξιολόγηση της Ερμηνείας του Γονιδιώματος).\nΈχει δημοσιεύσει πάνω από 45 επιστημονικά άρθρα και κατέχει μία πατέντα.\nΕίναι Παντρεμένος με δυο παιδιά, οι γονείς του μένουν στον Κορνό και ο ίδιος έρχεται τα καλοκαίρια, οικογενειακώς, στη γενέτειρα του Λήμνο.\nΚΚΕ, απαντά με Συγκεντρώσεις !\nΤι θα φάμε σήμερα – καβουρμάς Παλαίστρου σαγανάκι με αυγά


[Έληξε] Διευθυντής Επικοινωνίας και Marketing - Eleusis 2021 - European Capital of Culture\n[Έληξε] Διευθυντής Επικοινωνίας και Marketing\nΔιευθυντής Επικοινωνίας και Marketing (ref:)\nΗ Διεύθυνση Marketing και Επικοινωνίας αναφέρεται στη Διευθύνουσα Σύμβουλο της Εταιρείας. Για την εκτέλεση των αρμοδιοτήτων της δύναται να συνεργάζεται με όλες τις υπηρεσιακές μονάδες της Εταιρείας και ειδικότερα με τη Γενική Καλλιτεχνική Διεύθυνση και τις υπό αυτή οργανωτικές μονάδες.\nΑντικείμενο της Διεύθυνσης Marketing και Επικοινωνίας είναι η προβολή της Εταιρείας και του έργου της, προκειμένου αυτή να προσελκύσει κοινό, επισκέπτες και χορηγίες και να το υλοποιήσει με τη μεγαλύτερη δυνατή επιτυχία.\nΗ ευθύνη σχεδιασμού και εισήγησης προς τη Διευθύνουσα Σύμβουλο της συνολικής επικοινωνιακής πολιτικής της Εταιρείας ή επιμέρους δράσεων που υπηρετούν αυτόν τον σκοπό.\nΟ προσδιορισμός των επικοινωνιακών στόχων, η υιοθέτηση χρονοδιαγράμματος και εκτίμηση κόστους (οικονομικοί πόροι, ανθρώπινο δυναμικό κ.λπ.) για την επίτευξη τους.\nΗ ανάπτυξη διαύλων επικοινωνίας και η δημιουργία κατάλληλων μηνυμάτων για την αναγνωσιμότητα της διοργάνωσης και τη μέγιστη δυνατή διάδοση του καλλιτεχνικού προγράμματος και των καλλιτεχνικών επιτευγμάτων της.\nΗ μέριμνα για τον σχεδιασμό και την παραγωγή σχετικών προωθητικών προϊόντων και δράσεων\nΗ ευθύνη για τη παρακολούθηση και την αποτελεσματική εφαρμογή, εντός του σχετικού προϋπολογισμού, όλων των δράσεων επικοινωνίας.\nΗ διαμόρφωση της γενικής στρατηγικής προβολής και δημοσίων σχέσεων, η οποία καθορίζει το πνεύμα και την στρατηγική Επικοινωνίας της Εταιρείας.\nΗ γενική στρατηγική περιλαμβάνει και ενσωματώνει και τη στρατηγική και τις ενέργειες προσέλκυσης κοινού στις δράσεις και τα προγράμματα της Εταιρείας, μετά από συνεργασία με τη Διεύθυνση Ανάπτυξης Κοινού.\nΤη αξιοποίηση των ψηφιακών τεχνολογικών μέσων και εφαρμογών για την επίτευξη μέγιστων αποτελεσμάτων προβολής του έργου και του προγράμματος της Εταιρείας.\nΤην επιμέλεια κειμένων και τον έλεγχο για την δημοσίευση αυτών\n• Πτυχιούχος Ανώτατης Σχολής της ημεδαπής ή ισότιμο τίτλο της αλλοδαπής σε τμήματα Επικοινωνίας και ΜΜΕ.\n• Μεταπτυχιακές σπουδές\n• 8-10 χρόνια εμπειρία σε ανάλογη θέση ευθύνης με τα μέσα μαζικής επικοινωνίας σε δημόσιο ή ιδιωτικό πολιτιστικό φορέα.\n• Έκθεση και εμπειρία σε διεθνές και πολυπολιτισμικό περιβάλλον.\n• Άριστη χρήση της Ελληνικής και Αγγλικής γλώσσας.\n• Διαθεσιμότητα για διεθνή ταξίδια.\n• Άριστη γνώση MS OFFICE και Η/Υ.\n• Άριστες δεξιότητες τόσο σε διαπροσωπικές όσο και στις δημόσιες σχέσεις.\n• Κοινωνική δεξιότητα.\n• Επινοητικότητα, δημιουργική φαντασία, κριτική σκέψη.\n• Δυναμική προσωπικότητα, ευχέρεια λόγου.\n• Άριστες ικανότητες συνεργασίας σε ομάδα.\n• Γνώση μιας επιπλέον ξένης γλώσσας.\n• Εμπειρία και γνώση της Ελευσίνας και της γύρω περιοχής.\n• Εμπειρία σε εταιρείες δημοσίου φορέα\nΗ αμοιβή για τη θέση υπάγεται στο ενιαίο μισθολόγιο ως ΝΠΙΔ και αφορά μέγιστη απασχόληση ορισμένου χρόνου για ένα χρόνο με δικαίωμα ανανέωσης έως και τη λύση της εταιρίας το 2022 χωρίς δικαίωμα μονιμοποίησης σε φορείς του Δημοσίου σύμφωνα με το Άρθρο 66 του Νόμου 4509/17.


«Χτυπήσαμε την καρδιά του κατασταλτικού μηχανισμού» • Η Άποψη\n«Χτυπήσαμε την καρδιά του κατασταλτικού μηχανισμού»\nΑπό K. Π.\t 15:30 - 01/03/2018 Τελευταία Ενημέρωση 20:48 - 02/03/2018\nΗ οργάνωση «Ένοπλες Επαναστατικές Δυνάμεις» με προκήρυξη της στην ιστοσελίδα του αντιεξουσιαστικού χώρου αναλαμβάνει την ευθύνη για τη ρήψη χειροβομβίδας κοντά στο Α.Τ. Καισαριανής τα ξημερώματα της Δευτέρας.\n«Η δράση μας δεν ήταν συμβολική. Στόχευε στο να χτυπήσει την καρδιά του κατασταλτικού μηχανισμού και να θρυμματίσει το επίπλαστο πέπλο της ασφάλειας του», αναφέρει μεταξύ άλλων ο συντάκτης του κειμένου. Ο ίδιος εξηγεί ότι πρόκειται για ενέργεια στήριξης του Κωνσταντίνου Γιαγτζόγλου και απειλεί ότι «το κράτος καλά θα κάνει από εδώ και πέρα να γνωρίζει πως όποτε απλώνει χέρι σε έγκλειστο αναρχικό κρατούμενο τότε ένα δικό μας χέρι θα απλώνεται για να καταστρέψει τους ναούς της κυριαρχίας και να μετατοπίσει το φόβο στο στρατόπεδο των εξουσιαστών».\nΑνακοινώθηκε πότε θα κλείσουν οι μπάρες στο μετρό


Με Χάποελ ή Σέριφ ο Ολυμπιακος - Με Άγιαξ ο ΠΑΟΚ.. - typospor.gr\nHome Αθλητικά Με Χάποελ ή Σέριφ ο Ολυμπιακος - Με Άγιαξ ο ΠΑΟΚ..\nΜε Χάποελ ή Σέριφ ο Ολυμπιακος - Με Άγιαξ ο ΠΑΟΚ..\n10:06:00 π.μ. Αθλητικά Edit\nΜία εκ των Σέριφ (Μολδαβία) ή Χάποελ Μπερ Σεβά (Ισραήλ) θα συναντήσει στον τρίτο προκριματικό γύρο του Τσάμπιονς Λιγκ ο Ολυμπιακός, ενώ ο ΠΑΟΚ θα τεθεί αντιμέτωπος με τον Άγιαξ, όπως συνέβη και τη σεζόν 2010/11, όπου οι Ολλανδοί είχαν προκριθεί με δύο ισοπαλίες (1-1, 3-3).\nΤο πρώτο παιχνίδι ανάμεσα στη Χάποελ Μπερ Σεβά και τη Σέριφ για το δεύτερο προκριματικό γύρο, έληξε 3-2 υπέρ των Ισραηλιτών. Η ρεβάνς στη Μολδαβία είναι προγραμματισμένη για την ερχόμενη Τρίτη (19/7).\nΣε ό,τι αφορά στον ΑΠΟΕΛ, εάν οι πρωταθλητές Κύπρου περάσουν την ουαλική Νιου Σεντς, θα τεθούν αντιμέτωποι στον επόμενο γύρο με μία εκ των Ρόζενμποργκ (Νορβηγία) ή Νόρκεπινγκ (Σουηδία). Η ΑΠΟΕΛ στο πρώτο ματς στην Ουαλία είχε έρθει ισόπαλος 0-0, ενώ η Ρόζενμποργκ κέρδισε στο Τροντχάιμ τη Νόρκεπινγκ 3-1 και σαφές προβάδισμα.\nΣημειώνεται ότι τα πρώτα παιχνίδια του τρίτου προκριματικού γύρου είναι προγραμματισμένα για το διήμερο 26/27 Ιουλίου και τα δεύτερα για το διήμερο 2/3 Αυγούστου.\n* Πριν την έναρξη της διαδικασίας έγινε αναφορά στην τρομοκρατική επίθεση στη Νίκαια και κρατήθηκε ενός λεπτού σιγή στη μνήμη των θυμάτων.\nΤα ζευγάρια του τρίτου προκριματικού γύρου του Τσάμπιονς Λιγκ:\nΟλυμπιακός - Σέριφ (Μολδαβία) ή Χαποέλ Μπερ Σεβά (Ισραήλ)\nΒαρντάρ η Ντιναμό Ζάγκρεμπ - Ντινάμο Τιφλίδας ή Αλάσκερτ\nΡόζενμποργκ ή Νόρκεπινγκ - TNS ή ΑΠΟΕΛ\nΜπάτε Μπορίσοφ ή Σεϊναγιόκι - Ντάνταλκ ή Χαφναρφιορντούρ


Αντικαρκινικά φάρμακα θεραπεύουν την ωτίτιδα ~ Είμαι μαμά!\nΗ παρατήρηση αυτή μπορεί να συντελέσει σε μια εναλλακτική θεραπευτική προσέγγιση, καθώς επί του παρόντος η πάθηση αντιμετωπίζεται μόνο χειρουργικά, με την εμφύτευση «σωληναρίων» (μικροσκοπικοί σωληνίσκοι από πλαστικό που τοποθετούνται στο ακουστικό τύμπανο που βελτιώνουν τον αερισμό).\nΤο κολλώδες ους ή μέση ωτίτιδα με εξίδρωμα είναι η χρόνια φλεγμονή του μέσου ωτός που συνοδεύεται από συσσώρευση υγρού στην κοιλότητα του μέσου ωτός. Συνήθως η φλεγμονή είναι ασυμπτωματική και ο πόνος είναι σχετικά ασυνήθιστός.\nΌπως εξηγεί ο καθηγητής Στηβ Μπράουν, διευθυντής της Μονάδας Γενετικής των Θηλαστικών του Ιατρικού Συμβουλίου Έρευνας και επικεφαλής της μελέτης «η έλλειψη οξυγόνου στο μέσο ους είναι παράγοντας βασικός για την ανάπτυξη της πάθησης. Οι αναστολείς VEGF (αγγειακού ενδοθηλιακού αυξητικού παράγοντα) μπορούν να αντιμετωπίσουν τις ‘ρίζες’ του προβλήματος.»\nΗ έλλειψη οξυγόνου, η υποξία εμποδίζει την «διάλυση» της φλεγμονής στο μέσο ους, επιτρέποντας την συσσώρευση υγρού και συντελώντας σε εξασθένηση της ακοής.\nΗ χρήση των αναστολέων VEGF μπορεί να αντιμετωπίσει την υποξία, περιορίζοντας την απώλεια της ακουστικής ικανότητας και την συσσώρευση υγρού στο μέσο ους, των πειραματόζωων.\nΣτόχος των ερευνητών είναι να επαναπρογραμματίσουν τα αντικαρκινικά αυτά φάρμακα, ώστε να μπορούν να χορηγούνται απευθείας στην περιοχή της ακουστικής φλεγμονής. Αυτό θα εξαλείψει τις πιθανές παρενέργειες των φαρμάκων.\nΕπόμενο βήμα είναι η σε βάθος μελέτη της εφαρμογής της θεραπείας στους ανθρώπους και ειδικότερα στα παιδιά.\n«Υπό φυσιολογικές συνθήκες δεν χορηγούμε αντικαρκινικά φάρμακα σε παιδιά, αλλά το μέσο ους είναι σχετικά προσβάσιμο και ένας γενικός γιατρός μπορεί τοποθετήσει εύκολα ένα επίθεμα εμποτισμένο με τις δραστικές ουσίες στην μεμβράνη του μέσου ωτός. Πρόκειται δηλαδή μια μη επεμβατική, μη χειρουργική θεραπεία», τονίζει ο Δρ Μπράουν.\nΗ τυπική περίπτωση της Τζενεβιβ\nΕν αγνοία των γονέων της, η Τζενεβιβ Αλμποϊ έμαθε να διαβάζει τα χείλη, όταν ήταν νήπιο. Οι επαναλαμβανόμενες ακουστικές λοιμώξεις τις προκάλεσαν χρόνιο κολλώδες ους, επηρεάζοντας την ακοή και την ομιλία της. Υποβλήθηκε σε χειρουργικές επεμβάσεις για την εμφύτευση «σωληναρίων» όταν ήταν τριών και τεσσεράμισι ετών, τα οποία βοήθησαν στην αποκατάσταση της ακοής, επιτρέποντας την κυκλοφορία του αέρα στο μέσο ους. Μέχρι και την ηλικία των εννέα ετών βρισκόταν υπό διαρκή ιατρική παρακολούθηση, χωρίς να προκύψουν νέα προβλήματα.\nΠριν από έξι εβδομάδες, η Τζενεβιβ (τώρα πια 12 ετών) διαπίστωσε ότι δεν μπορούσε να ακούσει τον δάσκαλο στην τάξη. Η μητέρα της είχε παρατηρήσει ότι στο σπίτι, παρακολουθούσε τηλεόραση με την ένταση να είναι πάντα ψηλά, ενώ οι φίλοι της δυσανασχετούσαν προσπαθώντας να συνεννοηθούν μαζί της.\nΟ οικογενειακός γιατρός τους, τους εξήγησε ότι η αιτία του προβλήματος ήταν το κερί που είχε συσσωρευτεί. Αναζήτησαν την συμβουλή ειδικού, ο οποίος τους παρέπεμψε σε μια ακόμη επέμβαση εμφύτευσης «σωληναρίων». Το αποτέλεσμα ήταν άμεσο. Συνήλθε από την επέμβαση λέγοντας «γιατί φωνάζετε;».\nΩστόσο, η μελέτη της ομάδας του Δρ Μπράουν αναμένεται στο άμεσο μέλλον να συντελέσει στην μείωση της ταλαιπωρίας των ασθενών που δεν θα χρειάζεται πλέον να υποβάλλονται σε επαναλαμβανόμενες χειρουργικές επεμβάσεις, με ότι αυτό συνεπάγεται.\nΟ προσεκτικός σχεδιασμός κλινικών ερευνών θα συμβάλλει στην βελτιστοποίηση της θεραπεία με τους αναστολείς VEGF και θα συντελέσει στην βελτίωση της ποιότητας ζωής των παιδιών με κολλώδες ους.


ΖΩΔΙΑ: 07/05 – 13/05 - Hands-Up\nΗ φυσική σου αίσθηση ανεξαρτησίας θα δοκιμαστεί αυτήν την εβδομάδα. Κάποιος με τον οποίο είχες συγκρουστεί στο παρελθόν είναι πιθανό να εμφανιστεί ξανά και να δημιουργήσει πάλι προβλήματα. Απέφυγε τα δράματα και παρέμεινε συγκεντρωμένη στη δουλειά σου. Αυτή είναι η καλύτερη περίοδος για να κάνεις νέες επαγγελματικές επαφές και για συνεντεύξεις.\nΤα οικονομικά και επαγγελματικά σου βρίσκονται σε πρώτο πλάνο αυτήν την εβδομάδα. Αν σκέφτεσαι να δανείσεις λεφτά στον αγαπημένο σου τότε ετοιμάσου να μην τα πάρεις ποτέ πίσω. Είσαι έτοιμη να αναλάβεις και την φροντίδα ενός άλλου ατόμου με το μισθό σου; Σκέψου πως ξεκίνησε αυτή η σχέση και πως έφτασε ως εδώ. Είσαι ικανοποιημένη;\nΑυτή είναι μια καλή περίοδος για να κλείσεις δουλειές και να προχωρήσεις την καριέρα σου σε νέα επίπεδα. Κάποιες καταστάσεις που σε κρατούσαν πίσω το περασμένο χρονικό διάστημα, απομακρύνονται και το μέλλον φαντάζει λαμπρό. Το κλίμα στο χώρο της εργασίας σου δεν είναι και το καλύτερο, αλλά εσύ ξέρεις τι θα συμβεί και πρέπει απλώς να κάνεις υπομονή.\nΤα καλά νέα έρχονται. Μπορεί να είναι οικονομικής φύσης ή η θετική απάντηση από μια συνέντευξη που πέρασες πριν λίγο καιρό. Προσπαθείς να σκεφτείς τρόπους για να αυξήσεις το εισόδημά σου. Η πρόκληση που σε περιμένει αφορά στη σωστή κατανομή του χρόνου σου. Πρόσεξε να μην στερηθείς τη συντροφιά των συγγενών και των αγαπημένων σου προσώπων περισσότερο από όσο μπορείς, μόνο και μόνο για να δουλεύεις περισσότερο.\nΑρχίζεις να νιώθεις όλο και περισσότερη αυτοπεποίθηση και αισιοδοξία. Είναι μια ιδανική περίοδος για ταξίδια και για training. Με το μεγάλο σου χαμόγελο και το χιούμορ σου μπορείς να ανοίξεις τις κλειστές πόρτες και να πάρεις αυτό που θέλεις. Αυτήν την εβδομάδα θα κοιτάξεις μέσα σου, γιατί κάποια συναισθήματα αλλάζουν. Φρόντισε τον εαυτό σου αυτήν την περίοδο. Σκέφτεσαι εδώ και καιρό να κάνεις κάποιες αλλαγές, μπορεί να είναι μια ευκαιρία για δουλειά από το σπίτι ή η αγοραπωλησία κάποιου ακινήτου. Πάρε επιτέλους μια απόφαση.\nΣτην αρχή της εβδομάδας ο ενθουσιασμός σου θα βρίσκεται στο ναδίρ. Φρόντισε να κοιμάσαι αρκετά. Μην σπαταλάς το χρόνο σου στη δουλειά με συναδέρφους που δεν έχουν ψηλές προσδοκίες. Αφιέρωσε λίγο χρόνο να τακτοποιήσεις τον εργασιακό σου χώρο. Από τη μία η δημιουργικότητά σου είναι σε ψηλά επίπεδα, αλλά η συγκέντρωσή σου ξεφεύγει συνεχώς. Άμα μπορέσεις να βρεις τη χρυσή τομή, τότε θα κάνεις μεγάλη πρόοδο αυτήν την εβδομάδα.\nΊσως χρειαστεί να κάνεις κάποιες εκπτώσεις στις αρχές σου για χάρη της αγάπης Ζυγέ μου αυτήν την εβδομάδα. Μπορεί ο αγαπημένος σου να κάνει κάτι που ξέρεις ότι είναι τελείως λάθος και να φτάσεις στο σημείο να τον δικαιολογήσεις. Η αγάπη δεν προϋποθέτει να αλλάζεις την ηθική σου πυξίδα. Μπορεί βέβαια να εμπλακείς και σε μια ερωτική κατάσταση με κάποιον από τη δουλειά σου, που δεν θα σου βγει σε καλό. Σε προειδοποίησα πάντως!\nΞεκινά μια πολύ παραγωγική περίοδος αυτήν την εβδομάδα, αλλά θα έχει και μπόλικο άγχος. Υπάρχουν δυνάμεις που δεν μπορείς να ελέγξεις και δεν ωφελεί να ανησυχείς για αυτές. Οτιδήποτε βρεθεί στο δρόμο σου προσπάθησε να το ξεπεράσεις χωρίς να «σπάσεις τα αυγά», με διπλωματία.\nΜάλλον έχεις πολλά στο μυαλό σου. Κάποια οικογενειακά ζητήματα χρειάζονται συνέχεια την προσοχή σου. Συγκεντρώσου στα θέματα που προκύπτουν και χρησιμοποίησε διπλωματία για την επίλυσή τους. Δεν είναι καλή περίοδος για νέα project.\nΑυτή η εβδομάδα έχει προοπτικές να γίνει πολύ σημαντική για τα επαγγελματικά σου, αλλά και λίγο απογοητευτική για τα προσωπικά σου. Μια παρεξήγηση μέσα στο σπίτι σου θα οδηγήσει σε νεύρα και θυμό, που μπορεί γρήγορα να φτάσει σε σημείο να πληγωθεί κάποιος από κάτι που ειπώθηκε εν βρασμώ. Είναι η εβδομάδα της σύγχυσης και της λανθασμένης επικοινωνίας.\nΜέχρι και τα μέσα της εβδομάδας ίσως νιώθεις κάπως πιεσμένη και με δεμένα τα χέρια. Φρόντισε να ασχοληθείς με τις λεπτομέρειες και να μην παίρνεις κατάκαρδα όσα λέγονται. Η ενέργεια θα αλλάξει σύντομα και θα ανασάνεις. Μια περίοδος αλλαγής έρχεται όσον αφορά στην επαγγελματική σου σταδιοδρομία. Οι πλανήτες ευνοούν τις νέες επαγγελματικές ευκαιρίες και δίνουν ώθηση στο ρίσκο και στην αναζήτηση νέων εμπειριών.\nΤα ερωτικά σου θα αποτελέσουν πηγή προβληματισμού αυτήν την εβδομάδα. Αν έχεις βγει μερικά ραντεβού με κάποιον, ίσως κάνετε τις πρώτες κουβέντες για το μέλλον. Μπορεί μάλιστα να σκεφτείτε να μετακομίσετε μαζί, αλλά καθώς σχεδιάζεις, εμφανίζονται διάφορα προβλήματα στο δρόμο σου. Αυτά τα προβλήματα μπορεί να είναι και από κάποιο κοντινό σου πρόσωπο που διαφωνεί με την απόφασή σου. Μπορεί να πιστεύει ότι κάποιος σε εκμεταλλεύεται και εσύ είσαι τυφλωμένη από το πάθος για να το δεις.